અમદાવાદ: શહેરના નારોલ વિસ્તારમાં રહેતી એક ૧૨ વર્ષીય વિદ્યાર્થિનીનું તેની જ સ્કૂલ બસના પાછલા વ્હીલમાં અાવી જતાં કમકમાટીભર્યું મોત નીપજ્યું હતું. ઘટના બનતાં લોકોના ટોળા ભેગા થઈ ગયા હતા અને રોષે ભરાયેલા ટોળાઅે બસ ઉપર પથ્થરમારો કર્યો હતો અને બસના કાચ તોડી નાખ્યા હતા. ઘટના બાદ અારોપી બસચાલક ઘટનાસ્થળેથી ફરાર થઈ ગયો હતો. બનાવની જાણ પોલીસને થતાં પોલીસ તાત્કાલિક ઘટનાસ્થળે દોડી ગઈ હતી અને તપાસ શરૂ કરી હતી.